पतंजलि 'परिधान' के तहत सबसे ज्यादा चर्चा इसके जींस की है. आपको बता दें कि पतंजलि के जबसे गारमेंट इंडस्ट्री में उतरने की सुगबुगाहट शुरू हुई थी, तभी से पतंजलि जींस की चर्चा सोशल मीडिया पर छा गई थी. एक बार पतंजलि के आचार्य बालकृष्ण ने कहा भी था कि जींस की लोकप्रियता इतनी है कि उसे भारतीय समाज से अलग नहीं किया जा सकता, अब या तो हम उसका बहिष्कार कर सकते हैं, या उसमें अपनी परंपरा के अनुसार बदलाव कर सकते हैं. पतंजलि ने एक बात साफ की है कि उसकी जींस की स्टाइल, डिजाइन और फैब्रिक में भारतीयता होगी और यह काफी आरामदायक भी होगी.